Boere-gasvryheid wag by Goeiehoek-kontreimark - vaalweekblad
‘n Grapkas met ‘n gestreepte jas!
Verdagtes bied ma glo geld aan om dogter (10) te koop
Waterlekke: Metsi hou nie kop bo water nie
Kaapse kele bly klam danksy Taljaard Taxi’s
Dodelike gif voor skool eis twee hondjies
Diefstal van motorfietse neem hier toe
Heartbroken over departed mom’s stolen rings
‘Mayor Khawe should address these issues urgently’
‘Sindikate sit agter sulke voorvalle’
‘Van ons drie riviere is die Klip die mooiste’
Drieling geniet skoollewe by Kollegepark
Raak paraat saam met Alleengroep se lede
Dit reën vuishoue by Casino
Mighty Men Conference North West video
Vaal spog met SA-bokskampioen
One killed, two injured in Vereeniging collision - February 23, 2018
Meyerton accident kills one - February 22, 2018
Man killed on Golden Highway crash - February 18, 2018
Buurtwagspan voorkom kabeldiefstal - February 18, 2018
Motorfiets ongeluk op R57 – man ernstig beseer - February 17, 2018
Dit reën vuishoue by Casino - 2 days ago
Stilte voor die storm - February 22, 2018
Vaal-interlaers op sy beste - February 22, 2018
Spog-atletiek by Interhoër - February 22, 2018
Laerskole D7 Atletiek fotos: – Schalk le Roux - February 20, 2018
Boere-gasvryheid wag by Goeiehoek-kontreimark
Op Saterdag 10 Februarie is dit weer tyd vir dié gewilde boeremark op die plaas Bosrand. Kom geniet gerus die vars plaasprodukte, handwerk, eetgoed en vele meer!
Die Volkspele-groepe wat gereeld by die markdae optree, is groot trekpleisters vir oud en jonk. Foto: Wilma Posthumus
Die Goeiehoek-kontreimark skop die nuwe jaar af met die goeie nuus dat daar saam met elke mark ook ‘n bergfietsren gaan plaasvind. Die eerste markdag van 2018 vind plaas op 10 Februarie.
Die Nasionale Bloeddiens (SANBS) se mobiele bloedeenheid gaan vanjaar by elk van die markdae wees. Die Volkspelers, wat gereeld by die markdae optree, is ook altyd ‘n groot trekpleister.
Mev. Annatjie du Toit, organiseerder van die Goeiehoek-kontreimark, sê dit is opmerklik dat daar deesdae groter belangstelling vir Volkspele onder die jonger geslag is en dat heelwat jongmense reeds by die groep aangesluit het.
“Verlede jaar het ons mark ‘n wonderlike bloeitydperk beleef en die gehalte van ons uitstallings is iets om op trots te wees! Ons wil besoekers aanraai om lekker gemaklike stapskoene te dra. Ons uitstalarea is wyd en dit kos tyd en ver stap om elkeen van ons 100+ stalletjies te besigtig. Ons het ongelukkig nie kitsbankgeriewe nie maar sommige van ons uitstallers het wel kaartmasjiene,” sê Annatjie.
“Ons verwelkom steeds skenkings van Bybels en onbederfbare voedsel, sowel as bruikbare tweedehandse klere en huishoudelike artikels vir herverspreiding in ons area. Dankie weer eens aan elkeen wat in die verlede donasies gemaak het,”sê sy.
* Padaanwysings na die plaas Bosrand waar die boeremark op 10 Februarie plaasvind: Neem die R42 vanaf Vereeniging na Heidelberg. Draai rigting Goeiehoek by die Meyerton/Goeiehoekkruising. Na 4 kilometer vanaf die kruising, draai regs in die syaansluiting, rigting Goeiehoek. Bosrand is die eerste plaas op links ná die syaansluiting. GPS: S26°38’58.1 E28°06’50.0. Dit is teerpad tot by die plaasingang. Toegang is gratis. Skakel Annatjie by 083 541 9908 vir verdere inligting.